დანართი 1

ტექნიკური დავალება
Veeam Data Platform-ის ლიცენზიების შესყიდვა
	ლიცენზირების მოცულობა
	250 Veeam Universal License (VUL) Instance

	ფასის მოთხოვნილი ვარიანტები
	6 თვე / 12 თვე / 36 თვე


1. შესყიდვის მიზანი და ობიექტი
შესყიდვის მიზანია ორგანიზაციის მონაცემებისა და სისტემების რეზერვირებისა და აღდგენის უზრუნველსაყოფად საჭირო პლატფორმის ლიცენზიების შესყიდვა.
შესყიდვის ობიექტია Veeam Data Platform Foundation Universal Subscription License (VUL), ან მწარმოებლის მიმდინარე შესაბამისი/შემცვლელი SKU, რომელიც შეიცავს Veeam Backup & Replication-ის სრულ ფუნქციონალს და აკმაყოფილებს ამ დოკუმენტით განსაზღვრულ მოთხოვნებს.
• ლიცენზირების მოცულობა: 250 (ორას ორმოცდაათი) VUL Instance;
• ლიცენზიის ტიპი: Subscription, სრული ფუნქციონალითა და კომერციული გამოყენების უფლებით;
• მხარდაჭერა: Veeam Production Support 24x7, ლიცენზიის სრული მოქმედების ვადით;
• ლიცენზია უნდა იყოს ახალი, ლეგალური და რეგისტრირებული უშუალოდ შემსყიდველი ორგანიზაციის სახელზე. დაუშვებელია NFR, Evaluation, Rental/VCSP ან მესამე პირის სახელზე რეგისტრირებული ლიცენზიის მიწოდება.
2. ლიცენზირების და ფასის პირობები
250 VUL Instance უნდა იყოს პორტაბელური და გამოყენებადი მწარმოებლის მოქმედი ლიცენზირების პოლიტიკით მხარდაჭერილ ვირტუალურ, ფიზიკურ და Enterprise Application workload-ებზე. პრეტენდენტმა უნდა დაადასტუროს, რომ შეთავაზებული ლიცენზია სრულად ფარავს ამ დოკუმენტით მოთხოვნილ ჰიპერვიზორებსა და მონაცემთა ბაზის დაცვის მეთოდებს.
• პრეტენდენტმა უნდა წარმოადგინოს ლიცენზიის მოხმარების დეტალური გაანგარიშება, მათ შორის VM Image-level, Agent-level და Enterprise Application Plug-in დაცვის შემთხვევებისთვის;
• ლიცენზიები უნდა მოიცავდეს Microsoft 365 Mailbox-ის, ასევე Online Archive-ის ლოკალურად (on-prem) Backup-ის ფუნქციონალს და Backup-დან Export to PST ფუნქციონალს 150 მომხმარებლისთვის. იმ შემთხვევაში თუ აღნიშნული ლიცენზიები არ შედის მწარმოებლის ლიცენზიების სტანდარტულ პაკეტში, პრეტენდენტმა 6 / 12 / 36 თვით ლიცენზიების ღირებულება უნდა წარმოადგინოს ცალკე განფასების სახით.
• თუ ერთი workload-ის რამდენიმე დაცვის მეთოდი განსხვავებულად ითვლება, ეს წინადადებაში მკაფიოდ უნდა იყოს აღწერილი და საჭირო ყველა entitlement უნდა შედიოდეს შეთავაზებულ ფასში;
• Oracle RAC-ის, SQL Always On-ის ან სხვა კლასტერული გარემოს თითოეული დასაცავი Node/Workload-ის ლიცენზირების წესი უნდა დადასტურდეს მწარმოებლის ოფიციალური პოლიტიკის საფუძველზე;
• ლიცენზიისა და მხარდაჭერის აქტივაციის თარიღი უნდა აითვალოს მიღება-ჩაბარების გაფორმების დღიდან .
პრეტენდენტმა უნდა წარმოადგინოს სამივე ვადის დამოუკიდებელი კომერციული შეთავაზება შემდეგი ფორმით:
	ვადა
	რაოდენობა
	ზუსტი პროდუქტი / SKU
	სრული ფასი, ყველა გადასახადის ჩათვლით
	 შენიშვნა

	6 თვე
	250 Instance
	
	
	

	12 თვე
	250 Instance
	
	
	

	36 თვე
	250 Instance
	
	
	



ფასში უნდა შედიოდეს: ლიცენზია, შესაბამისი ვადის მწარმოებლის ტექნიკური მხარდაჭერა, განახლებების/ახალი ვერსიების მიღების უფლება და ლიცენზიის საბოლოო მომხმარებლის სახელზე რეგისტრაცია/აქტივაცია.
• თითოეული ვადის ფასი არის დამოუკიდებელი ვარიანტი და არ წარმოადგენს სხვა ვადის გაგრძელებას ან ჯამს.
• შემსყიდველი შეთავაზებებისა და ბიუჯეტის გათვალისწინებით აირჩევს მხოლოდ ერთ ვადას.
•  12-36- თვიან ვარიანტებში ფასი უნდა ფარავდეს მთელ ვადას; დაუშვებელია სავალდებულო ყოველწლიური გადაფასება ან დამატებითი გადასახადი.
• თუ 6-თვიანი ვადა მწარმოებლის ოფიციალური კომერციული მოდელით არ არის ხელმისაწვდომი, პრეტენდენტმა შესაბამის გრაფაში უნდა მიუთითოს „არ არის ხელმისაწვდომი“ და წარმოადგინოს მწარმოებლის ან ოფიციალური დისტრიბუტორის წერილობითი დადასტურება. დასაშვებია ოფიციალური co-term, prorated renewal ან extension SKU, თუ ის ზუსტად 6 თვის განმავლობაში უზრუნველყოფს ლიცენზიის სრულ ფუნქციონალსა და მწარმოებლის მხარდაჭერას.
3. ტექნიკური მოთხოვნები
3.1. ჰიპერვიზორების მხარდაჭერა
სისტემამ ჰიპერვიზორის დონეზე უნდა უზრუნველყოს ვირტუალური მანქანების სარეზერვო ასლების შექმნა და აღდგენა შემდეგ გარემოებში:
• VMware vSphere;
• Oracle Linux Virtualization Manager (OLVM) / oVirt KVM;
• Nutanix AHV.
• სრული ვირტუალური მანქანის, ცალკეული ვირტუალური დისკისა და ფაილური დონის აღდგენა;
• ცენტრალიზებული მართვა და პოლიტიკებზე დაფუძნებული დაგეგმვა ერთიანი ადმინისტრაციული კონსოლიდან.
პრეტენდენტმა წინადადებაში უნდა დაადასტუროს შემსყიდველის მიმდინარე პროგრამულ ვერსიებთან თავსებადობა მწარმოებლის ოფიციალური Compatibility Matrix-ის საფუძველზე და წინასწარ მიუთითოს ყველა ცნობილი შეზღუდვა.
3.2. მონაცემთა ბაზებისა და აპლიკაციების დაცვა
სისტემამ Application-Aware მექანიზმით ან მწარმოებლის ოფიციალური Agent/Plug-in-ის გამოყენებით უნდა უზრუნველყოს შემდეგი სისტემების კონსისტენტური ბექაფი და აღდგენა:
• Oracle Database (RAC და Standalone): Oracle RMAN-თან ოფიციალური ინტეგრაცია, Full/Incremental და Archive Log ბექაფები, Point-in-Time Recovery;
• Microsoft SQL Server (Always On Availability Groups და Standalone): Full, Differential და Transaction Log ბექაფები, Point-in-Time Recovery და წარმატებული ლოგ-ბექაფის შემდეგ ტრანზაქციული ლოგების მართვადი truncation;
• PostgreSQL: აპლიკაციურად კონსისტენტური ბექაფი, WAL/transaction log დაცვა და Point-in-Time Recovery, მწარმოებლის მიერ მხარდაჭერილი ოპერაციული სისტემებისა და PostgreSQL ვერსიებისთვის.
• აღდგენა საწყის ან ალტერნატიულ სერვერზე, იმ ფარგლებში, რასაც მწარმოებლის ოფიციალური ფუნქციონალი და მხარდაჭერის მატრიცა ითვალისწინებს.
3.3. Dell PowerProtect Data Domain ინტეგრაცია
სავალდებულოა Dell PowerProtect Data Domain-თან მწარმოებლის ოფიციალური, SDK/API-ზე დაფუძნებული DD Boost ინტეგრაცია.
• Data Domain უნდა დაემატოს სისტემაში DD Boost ტიპის Backup Repository/Library-ის სახით;
• Backup და Restore ოპერაციები უნდა შესრულდეს DD Boost-ის საშუალებით;
• მხოლოდ NFS, SMB/CIFS ან სხვა საერთო ფაილური პროტოკოლის გამოყენება DD Boost ინტეგრაციის ეკვივალენტად არ ჩაითვლება;
• Dell PowerProtect Data Domain მოწყობილობა და მასზე არსებული DD Boost entitlement წარმოადგენს შემსყიდველის არსებულ ინფრასტრუქტურას, თუ შეთავაზებაში ცალკე სხვა რამ არ არის მოთხოვნილი.
3.4. მართვა და უსაფრთხოება
• Backup/Restore სამუშაოების, გრაფიკებისა და Retention პოლიტიკების ცენტრალიზებული მართვა;
• Role-Based Access Control (RBAC) და ადმინისტრაციული მოქმედებების Audit Log;
• მონაცემების დაშიფვრის მხარდაჭერა გადაცემისა და შენახვისას;
• სამუშაოების სტატუსის, შეცდომებისა და ტევადობის შესახებ შეტყობინებები და რეპორტინგი;
• ლიცენზიის მოქმედების პერიოდში მწარმოებლის მიერ გამოშვებულ მხარდაჭერილ განახლებებსა და ახალ ვერსიებზე წვდომა.
4. ლიცენზიის მოქმედებისა და მიწოდების პირობები
• არჩეული ვადის განმავლობაში უნდა მოქმედებდეს პროგრამული ფუნქციონალი, მწარმოებლის ტექნიკური მხარდაჭერა და განახლებების/ახალი ვერსიების მიღების უფლება;
• პრეტენდენტმა წინადადებაში უნდა მიუთითოს ლიცენზიის ვადის გასვლის შემდეგ პროდუქტის ფუნქციონალური სტატუსი და Renewal-ის წესი;
• ყველა ლიცენზიის ერთი და იგივე ვადითა და მხარდაჭერის დონით მიწოდება სავალდებულოა, გარდა შემსყიდველთან წინასწარ წერილობით შეთანხმებული co-term სქემისა.
მნიშვნელოვანი პირობა: შეთავაზებაში უნდა შედიოდეს ყველა პროგრამული Agent, Plug-in, Option და entitlement, რომელიც სავალდებულოა ამ ტექნიკური დავალებით მოთხოვნილი ფუნქციონალის სრულად ასამუშავებლად. ხელშეკრულების გაფორმების შემდეგ დაუშვებელია წინასწარ მიუთითებელი სავალდებულო ლიცენზიის ან მოდულის დამატებითი ღირებულების მოთხოვნა.
5. მიღება-ჩაბარების კრიტერიუმები
• ლიცენზიები რეგისტრირებულია შემსყიდველი ორგანიზაციის სახელზე და აქტიურია არჩეული ვადის განმავლობაში;
• მწარმოებლის მხარდაჭერის სტატუსი და entitlement ჩანს მწარმოებლის ოფიციალურ პორტალში;
• Veeam-ის მოქმედი License Key/Entitlement და Production Support ID გადაცემულია შემსყიდველისთვის და ასახულია ოფიციალურ Veeam Customer Portal-ში;
6. წინადადების შემადგენლობა
• მწარმოებლისა და პროდუქტის ზუსტი დასახელება, edition/package, SKU/Part Number და რაოდენობა;
• სამივე ვადის ცალკე ფასი და მხარდაჭერის მოქმედების ზუსტი პერიოდი;
• მწარმოებლის მხარდაჭერის დონე და მხარდაჭერის პორტალში რეგისტრაციის წესი;
• ტექნიკური შესაბამისობის ცხრილი მოთხოვნა-მოთხოვნაზე პასუხით და მწარმოებლის ოფიციალურ დოკუმენტაციაზე მითითებით;
• ყველა გამონაკლისის, შეზღუდვისა და დამატებით საჭირო ლიცენზიის წინასწარი და ცალსახა აღწერა. მიუთითებელი სავალდებულო კომპონენტის შემდგომ მოთხოვნა მიმწოდებლის ხარჯით უნდა დაკმაყოფილდეს.
7. საკვალიფიკაციო მოთხოვნები
• მწარმოებლის ავტორიზაციის წერილი (MAF) , რომელიც ადასტურებს პრეტენდენტის უფლებამოსილებას ლიცენზიის მიწოდებისა და საბოლოო მომხმარებელზე რეგისტრაციისთვის;
• პრეტენდენტმა უნდა უზრუნველყოს მწარმოებლის ოფიციალური მხარდაჭერის გააქტიურება საბოლოო მომხმარებლის სახელზე და გადასცეს შესაბამისი entitlement/support დადასტურება.


